

# KŐRÖSTETÉTLEN KÖZSÉG POLGÁRMESTERÉTŐL

# 2745 KŐRÖSTETÉTLEN Kocséri út 4.

# *Tel.: 53/368-005 Fax: 53/568-501*

\_\_\_\_\_\_\_\_\_\_\_\_\_\_\_\_\_

Iktatószám: C/24690/2025 **Tárgy**: Önkormányzati vagyon- és

Előterjesztő: Pásztor Roland polgármester felelősségbiztosítási szerződése

Szakmai előterjesztő:Sipos Nikoletta

CKÖH pénzügyi irodavezető

Ügyintéző: Gyenge Ilona

**ELŐTERJESZTÉS**

**Kőröstetétlen Község Önkormányzat Képviselő-testületének**

**2025. április 29-ei ülésére**

Tisztelt Képviselő-testület!

Kőröstetétlen Község Önkormányzatának a Generali Biztosító Zrt.-vel kötött vagyon- és felelősségbiztosítása 2025. április 30-án lejár.

Az Önkormányzat 19/2025. (III.25.) határozatával a Generali Biztosító Zrt.-vel kötött 95454104096910600 kötvényszámú Vagyonőr vállalati vagyonbiztosítását évfordulóra felmondta.

A jövőbeni biztosítási szerződés előkészítésére az Önkormányzat a „Biztos Jövő” 97 Kft. (2738 Cegléd, Külső-Budai út 49.) biztosítási alkuszt bízta meg.

Az Önkormányzati Hivatal a biztosítási alkusszal együttműködve aktualizálta a vagyonbiztosítás körébe tartozó ingatlanokat és ingóságokat és azok becsült értékét, figyelembe véve azt, hogy egyes ingatlanok alulbiztosítottak, illetve nem, vagy nem egységes szerződés keretében vannak biztosítva.

Összesen kettő biztosítótól érkezett részletes ajánlat, melynek kondíciói az alábbiak:

**1. UNIQA Biztosító Zrt.:**

Futamidő: 1 év.

Fizetendő díj:

* Vagyonbiztosítás: 604.260 Ft,
* Felelősségbiztosítás: 234.000 Ft
* **Összesen: 838.260 Ft.**

**2. Groupama Zrt.:**

Futamidő: 2 év.

Fizetendő díj:

* Vagyonbiztosítás: 620.744 Ft,
* Felelősségbiztosítás: 200.000 Ft
* **Összesen: 820.744 Ft.**

A biztosítótársaságok ajánlatai az üzleti titok védelméről szóló 2018. évi LIV. törvény, valamint a biztosítási tevékenységről szóló 2014. évi LXXXVIII. törvény biztosítási- és üzleti titokvédelmi szabályaira tekintettel nem képezik a jelen előterjesztés mellékletét, azonban a döntéshozatalt megelőzően az iratokba történő betekintést a testület ülésén az önkormányzat képviselői részére a helyszínen biztosítjuk.

A biztosítótársaságok ajánlatait összevetve **a Groupama Biztosító Zrt. ajánlatának ár-érték aránya összességében jobb**, illetve az eddigi partnerségi viszonyunk egyéb biztosításaink kapcsán nagyon jó. A leírtak alapján arra teszek javaslatot, hogy a biztosítási szerződést a kedvezmények érvényesítése érdekében **2 (két) éves** futamidőre a **Groupama Biztosító Zrt.-vel** kösse meg az Önkormányzat.

Kérem az előterjesztés megvitatását, valamint a határozat-tervezet elfogadását.

Az előterjesztést a Jogi- Gazdasági és Kulturális Bizottság tárgyalja meg. A Bizottság véleményét az elnök a Képviselő-testület ülésén szóban ismerteti.

A döntéshozatal az Mötv. 46. § (1) bekezdése alapján, a (2) bekezdésben foglaltakra figyelemmel nyilvános ülés keretében, az 50. § rendelkezései alapján – figyelemmel a KT. SzMSz 37. § (1)-ben foglalt rendelkezéseire – **egyszerű** szavazati arányt igényel.

Cegléd, 2025. április 24.

Pásztor Roland

polgármester

**Határozati javaslat**

**Kőröstetétlen Község Önkormányzat Képviselő-testülete**

1.) Dönt arról, hogy az Önkormányzat a Groupama Biztosító Zrt.-vel (1146 Budapest, Erzsébet királyné útja 1/C) köt vagyon- és felelősségbiztosítást 820.744 Ft/év összegben 2025.05.01-2027.04.30. időszakra.

2. A vagyonbiztosítási díj 2025.05.01-2026.04.30. időszakra vonatkozó fedezete az önkormányzat 2025. évi költségvetésében rendelkezésre áll. A 2026. évi költségvetésben megtervezésre kerül.

3.) Az Önkormányzat vagyon- és felelősségbiztosítása szerződése megkötésével a „Biztos Jövő” 97 Kft. biztosítási alkuszt bízza meg.

4.) Felhatalmazza a polgármestert a szükséges jognyilatkozatok megtételére.

5.) Utasítja a Ceglédi Közös Önkormányzati Hivatalt a szükséges intézkedések megtételére.

**Határidő**: azonnal **Felelős**: Pásztor Roland polgármester

Az előterjesztést láttam:

Dr. Diósgyőri Gitta

címzetes főjegyző